遍身罗绮者,不是养蚕人。
北宋 • 张俞 《蚕妇》
独有宦游人,偏惊物候新。 云霞出海曙,梅柳渡江春。 淑气催黄鸟,晴光转绿蘋。 忽闻歌古调,归思欲沾巾。
唐•杜审言 《和晋陵陆丞早春游望》
城阙辅三秦,风烟望五津。 与君离别意,同是宦游人。 海内存知已,天涯若比邻。 无为在歧路,儿女共沾巾。
唐•王勃 《送杜少府之任蜀川》
一章| 出其东门,有女如云。| 虽则如云,匪我思存。| 缟衣綦巾,聊乐我员。|| 二章| 出其闉阇,有女如荼。| 虽则如荼,匪我思且。| 缟衣茹藘,聊可与娱。
先秦 • 诗经 《出其东门》
燕赵多佳人, 美者颜如玉。 被服罗裳衣, 当户理清曲。 音响一何悲! 弦急知柱促。 驰情整巾带, 沉吟聊踯躅。 思为双飞燕, 衔泥巢君屋。
汉•佚名 《燕赵多佳人》
思君见巾栉,以益我劳勤。安得鸿鸾羽,觏此心中人。诚心亮不遂,搔首立悁悁。何言一不见,复会无因缘。故如比目鱼,今隔如参辰。
魏晋 • 徐干 《 室思诗六章 其五》